Kovács Zoltánt feldobta Gellei meghívója
Három mérkõzésen lõtt négy góljával vezeti a góllövõlistát Kovács Zoltán, aki a szombati, ZTE elleni 2-0-s újpesti gyõzelembõl is duplával vette ki a részét. Az Újpest centere nem titkolta, nagyon felvillanyozta õt, hogy több mint három év után ismét meghívót kapott a Szlovénia elleni fellépésre készülõ válogatott keretbe.
"Kár lenne tagadnom, nagyon feldobott, hogy ismét válogatott lehetek, hiszen sohasem csináltam titkot abból: nálam a válogatottság az 'álom kategóriába' tartozik" - kezdte a lilák gólgyárosa. "Ráadásul több mint három év után kaptam meghívót, s nem is a bõvebb, hanem a szûkebb keretbe. Amikor edzõm, Mezey Gyuri bácsi szólt, hogy Gellei Imre számít rám, már tudtam, ez jótékony hatással lesz a játékomra és az eredményességemre. Remélem, Szlovénia ellen lehetõséget kapok a bizonyításra, ami természetesen újabb motivációt jelentene számomra."

Kérdésünkre, hogy a Sopron elleni vereséget kisiklásnak tekintik-e, Kovács így reagált: "Egyértelmûen annak tartjuk, s hiszem, nem sok ilyenben lesz részünk és szurkolóinknak sem az idei bajnokságban. Tény, a Sopron nagyon kellemetlen harcmodorban futballozott, aminek nem találtuk az ellenszerét."

A tabellát jelenleg vezetõ, következõ fordulóbeli pécsi bajnokiról a Megyeri útiak népszerû csatára ezt mondta: "Kifejezetten örülök, hogy Pécsre látogatunk, hiszen a jól szereplõ baranyaiak nyilván nem játszanak majd bunkerfocit, elvégre senki sem szeret csupán a védekezésre koncentráló csapat ellen játszani. Egyértelmûen a három pontért megyünk Pécsre, s külön feldob bennünket, hogy gyõzelem esetén a tabella tetejére kerülhetünk. Azon leszünk, hogy oda is kerüljünk, és maradjunk is ott."

Bánki József

Elõzõ

-   1
-   2

Következõ